

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003589637 2024 08233 001 000 060 107 04 037**

**Датум: 30. 12. 2024. године**

**ЛАПОВО**

На основу члана 37. тачка 10. и тачка 53. Статута Општине Лапово („Службени гласник општине Лапово“, бр. 2/19) и члана 138. став 3. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 30. децембра 2024. године, донела је

**Р Е Ш Е Њ Е**

**Члан 1.**

ДАЈЕ СЕ сагласност на Финансијски план Основне школе „Светозар Марковић“ Лапово за средства која се финансирају из буџета Општине Лапово за 2025. годину од 17.12.2024. године, који је Школски одбор усвојио на седници одржаној дана 23. децембра 2024. године, број 546/5.

**Члан 2.**

Ово Решење објавити у „Службеном гласнику општине Лапово“.

**О б р а з л о ж е њ е**

 Правни основ за доношење овог Решења садржан је у члану 37. тачка 10. и тачка 53. Статута општине Лапово којима је прописано да Скупштина општине оснива установе и организације у области предшколског образовања, васпитања, основног образовања, културе, социјалне заштите, примарне здравствене заштите, физичке културе, спорта, дечје заштите и туризма, прати и обезбеђује њихово функционисање и доноси акт о мрежи јавних предшколских установа и јавних основних школа на територији општине на основу критеријума које утврди Влада, као и да разматра извештај о раду и даје сагласност на програм рада корисника буџета.

Школски одбор Основне школе „Светозар Марковић“ Лапово је, у складу са чланом 119. став 1. тачка 4. Закона о основама система образовања и васпитања и чланом 45. Статута установе, на седници одржаној дана 23. децембра 2024. године донео Одлуку о усвајању финансијског плана Основне школе „Светозар Матковић“ Лапово за 2025. годину, на основу Одлуке о буџету општине Лапово за 2025. годину од 12. децембра 2024. године.

 Имајући у виду да је Финансијски план Основне школе „Светозар Марковић“ Лапово за 2025. годину донет у складу са законом и циљевима оснивања установе, донето је Решење као у диспозитиву.

**ПРЕДСЕДНИЦА**

**Мирела Раденковић**